[{"text_idx": "#000002", "text": "Cydweithredu trwy Fentro yn dod a\u0302 manteision i\u2019r ddwy ochr i berchennog fferm a newydd-ddyfodiad"}, {"text_idx": "#000003", "text": "Mae gwybodaeth a phrofiad ffermwr defaid sefydledig ac uchelgais ac egni newydd-ddyfodiad wedi cyfuno mewn partneriaeth ffermio menter ar y cyd newydd a hwyluswyd gan wasanaeth Mentro Cyswllt Ffermio."}, {"text_idx": "#000004", "text": "Mae\u2019r ffermwr ail genhedlaeth, Ian Rickman, wedi dod a\u0302 Sean Jeffreys i mewn fel partner i\u2019w helpu i ffermio Gurnos, fferm ucheldir 84-hectar ger Bethlehem, Llandeilo."}, {"text_idx": "#000005", "text": "Mae Ian wedi byw a gweithio yn Fferm Gurnos ar hyd ei oes, ond mae cyfuno hyn a\u0302\u2019i ro\u0302l fel dirprwy lywydd Undeb Amaethwyr Cymru dros y blynyddoedd diwethaf wedi cyflwyno heriau wrth redeg y fferm ar ei ben ei hun."}, {"text_idx": "#000006", "text": "\u201cDoeddwn i ddim yn rhoi\u2019r sylw roedd ei angen ar y fferm ac roeddwn yn bryderus y byddwn yn dechrau dirwyn y busnes i ben, gan dorri\u2019n o\u0302l ar niferoedd stoc. Doeddwn i ddim eisiau i hynny ddigwydd.\u201d"}, {"text_idx": "#000007", "text": "Yn awyddus i ddilyn ei ymrwymiadau oddi ar y fferm ond heb fod yn barod i ymddeol o ffermio eto, gofynnodd am gymorth gan fenter Mentro Cyswllt Ffermio."}, {"text_idx": "#000010", "text": "Roedd Ian eisiau rhoi cyfle i berson ifanc ffermio. \u201cRoeddwn i\u2019n ddigon ffodus i ffermio oherwydd roedd fy rhieni wedi prynu Gurnos yn y saithdegau, ond os nad ydych chi\u2019n cael eich geni i mewn i fyd ffermio, mae\u2019n ddiwydiant anodd i fynd i mewn iddo."}, {"text_idx": "#000011", "text": "\u201cDoeddwn i ddim eisiau rhentu\u2019r fferm yn unig oherwydd roeddwn i\u2019n dal eisiau cymryd rhan.\u201d"}, {"text_idx": "#000012", "text": "Hysbysebwyd y cyfle gan Cyswllt Ffermio a denodd wyth ymgeisydd, gan gynnwys Sean Jeffreys, 25 oed."}, {"text_idx": "#000013", "text": "Roedd Sean, a oedd yn byw yn Ffairfach gerllaw, wedi cael ei fagu yn Abertawe, ond roedd gan ei dad-cu a\u2019i fam-gu dyddyn lle\u2019r oeddent yn cadw defaid ac mae wedi bod a\u0302 diddordeb mewn amaethyddiaeth erioed."}, {"text_idx": "#000014", "text": "Daeth yn bartner yn Fferm Gurnos ym mis Medi 2022 ar o\u0302l i gyllid gan wasanaeth Mentro Cyswllt Ffermio helpu i ymdopi a\u0302\u2019r rhwystrau cyfreithiol. Mae\u2019r bartneriaeth yn rhoi cyfran gyfartal o\u2019r elw i Ian a Sean."}, {"text_idx": "#000015", "text": "Mae Ian yn cyfaddef yr oedd Mentro yn rhan bwysig o\u2019r broses. \u201cByddwn i ddim wedi gwybod ble i ddechrau heb y cymorth hwnnw.\u201d"}, {"text_idx": "#000017", "text": "\u201cRoedden ni\u2019n gallu dweud wrthi beth oedden ni\u2019n ei ragweld a beth roedd y ddau ohonom eisiau ei gael ohono, yn bendant roedd angen y cyngor proffesiynol hwnnw arnom,\u201d meddai Ian."}, {"text_idx": "#000019", "text": "Mae\u2019r pa\u0302r eisoes wedi cynyddu nifer y mamogiaid gyda 100, gyda 500 o ddefaid Mynydd Cymreig Llanymddyfri i fod i wyna ym mis Mawrth, ac mae yna hefyd 200 o w\u0302yn benyw."}, {"text_idx": "#000021", "text": "Mae ei swydd oddi ar y fferm fel cynrychiolydd gwerthu ar gyfer cwmni cyflenwi amaethyddol wedi caniata\u0301u iddo fuddsoddi yn y bartneriaeth ffermio newydd."}, {"text_idx": "#000023", "text": "Mae wrth ei fodd ei fod wedi cael y cyfle i ffermio, mae\u2019n gam ar yr ysgol ffermio, \u201ccyfle i ddatblygu\u201d, meddai."}, {"text_idx": "#000025", "text": "Dywed Sean ei fod yn galonogol cael Ian yn parhau i ymwneud a\u0302\u2019r busnes. \u201cMae fel cael mentor ac un sydd a\u0302 meddwl agored ac yn ddigon parod i adael i mi roi fy stamp fy hun ar y busnes.\u201d"}, {"text_idx": "#000027", "text": "Mae Ian yn falch ei fod wedi gallu dod a\u0302 newydd-ddyfodiad i mewn i fyd amaethyddiaeth."}, {"text_idx": "#000028", "text": "\u201cOs na chawn ni bobl ifanc yn ymwneud a\u0302 ffermio, bydd y diwydiant yn sefyll yn yr unfan,\u201d meddai."}, {"text_idx": "#000029", "text": "\u201cPan es i drwy broses Cyswllt Ffermio, sylweddolais fod yna lawer o bobl ifanc a oedd wir eisiau ffermio ond mae cyn lleied o gyfleoedd iddynt wneud hynny oni bai eu bod yn cael eu geni i mewn iddo."}, {"text_idx": "#000031", "text": "Er bod sefyllfa pob ffermwr yn wahanol, mae Ian yn credu bod y rhaglen Mentro yn bendant yn un i\u2019w hystyried."}, {"text_idx": "#000033", "text": "Mae Ian a Sean eisoes wedi pasio un o\u2019r profion mwyaf o\u2019u perthynas broffesiynol \u2013 y penderfyniadau sy\u2019n ymwneud a\u0302 phrynu defaid. \u201cOs gallwn gytuno ar hynny, gallwn gytuno ar unrhyw beth!\u201d meddai Ian."}, {"text_idx": "#000034", "text": "Time for a renewable energy revolution says FUW"}, {"text_idx": "#000035", "text": "THE Farmers\u2019 Union of Wales (FUW) says Governments must act to boost on-farm renewable energy production in order to increase..."}, {"text_idx": "#000037", "text": "THE FIRST ever Welsh Agriculture Bill has been laid before the Senedd today, paving the way for ambitious and transformational..."}, {"text_idx": "#000038", "text": "Lamb from Carmarthenshire shipped to USA"}]